“บัวหลวง” ปาทิ้ง KCE กว่า 0.3% -“ฟินันเซีย” ย้ำกลุ่มอิเล็กฯ ผลประกอบการย่ำแย่!
"บัวหลวง" ปาทิ้ง KCE กว่า 0.3% -"ฟินันเซีย" ย้ำกลุ่มอิเล็กฯ ผลประกอบการย่ำแย่!
"บัวหลวง" ปาทิ้ง KCE กว่า 0.3% -"ฟินันเซีย" ย้ำกลุ่มอิเล็กฯ ผลประกอบการย่ำแย่!
20 ก.พ. 2563

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้รับรายงานการจำหน่าย หุ้นของบริษัท บริษัท เคซีอี อีเลคโทรนิคส์ จำกัด (มหาชน) หรือ KCE โดย บริษัท หลักทรัพย์จัดการกองทุนรวมบัวหลวง จำกัด หรือ บลจ.บัวหลวง ซึ่งเป็นการจำหน่ายเมื่อวันที่ 14 ก.พ.2563 จำนวนหลักทรัพย์ที่จำหน่าย 4,100,000 หุ้น หรือคิดเป็น 0.3495% และส่งผลให้จำนวนหลักทรัพย์ภายหลังการจำหน่ายคิดเป็น 4.7877% ของสิทธิออกเสียงทั้งหมดของกิจการ
โครงสร้างผู้ถือหุ้น KCE ดังนี้
ที่มา ตลท. (ภาพรวมข้อมูลผู้ถือหุ้น ณ วันที่ 27/08/2562)
ด้าน บล.ฟินันเซีย ไซรัส ระบุในบทวิเคราะห์ว่า กลุ่มอิเล็กทรอนิคส์ กำไรไตรมาส 4/63 ของกลุ่ม (DELTA, KCE, SVI) ประกาศเกือบครบแล้ว เหลือเพียง HANA ซึ่งคาดว่าจะรายงานผลประกอบการในวันที่ 24 ก.พ.2563 โดยภาพรวมย่ำแย่กว่าที่คาด เห็นได้จากกำไรปกติทำได้เพียง 608 ล้านบาท ลดลง 34% เทียบไตรมาสก่อน และลดลง 64% เทียบจากปีก่อน ซึ่งแย่สุดนับตั้งแต่น้ำท่วมใหญ่ SVI กำไรหดตัวหนักสุด 66% เทียบไตรมาสก่อนและลดลง 83% เทียบจากปีก่อน
ส่วน DELTA ลดลง 39% เทียบไตรมาสก่อน และลดลง 69% เทียบช่วงเดียวกันของปีก่อน ขณะที่ KCE ลดลง 4% เทียบไตรมาสก่อน และลดลง 32% เทียบจากปีก่อนปีนี้ แม้ว่าบาทเริ่มอ่อน แต่อุตสาหกรรมยานยนต์โลก (KCE) ยังหดตัวจากการเปลี่ยนผ่านเทคโนโลยี ไวรัสและกำแพงภาษีสหรัฐ-จีนกระทบทั้งตลาด Corporate (SVI, DELTA) และ Retail (HANA) แม้ราคาหุ้นจะเริ่มลงมาต่ำกว่าราคาเป้าหมายเล็กน้อยแต่ยังไม่ใช่จุดซื้อลงทุน จึงแนะนำหลีกเลี่ยงลงทุน
ขณะที่ ราคาหุ้น KCE  ล่าสุด ณ เวลา 11.04 น. ทรงตัวจากวานนี้ที่ 24.20 บาท สูงสุดที่ 24.50 บาท ต่ำสุดที่ 23.60 บาท ด้วยมูลค่าซื้อขาย 360.08 ล้านบาท